stanford-oval/wikipedia huggingface dataset:
Daredevil
Daredevil muissa medioissa > Televisio

Daredevil ja hänen alter-egonsa Matt Murdock vierailivat Hämähäkkimies-animaatiosarjassa 1990-luvulla, jossa he halusivat puhdistaa Peter Parkerin maineen, jonka Kingpin oli pilannut. Hän esiintyi jaksoissa: 33 "Framed", 34 "Mies ilman pelkoa" ja 35 "Lopullinen tappaja" (takauma). Hahmon äänenä toimi Edward Albert.
Daredevil muissa medioissa > Elokuvat

Daredevilistä kertovan elokuvan suunnittelu alkoi jo 1990-luvun loppupuolella. Ensi-iltansa se sai vuonna 2003. Daredevilin nimiroolia näytteli Ben Affleck ja naispääosassa Elektrana esiintyi Jennifer Garner. Toimintaseikkailu menestyi huonosti ja sai kriitikoilta enimmäkseen huonoja arvosanoja. Elektrasta tehtiin vuonna 2005 ilmestynyt spin-off-elokuva Elektra.
Daredevil muissa medioissa > Marvel Cinematic Universe

Marvel Cinematic Universessa Matt Murdockia / Daredeviliä näyttelee Charlie Cox.
Hahmo teki ensiesiintymisensä vuonna 2015 Marvel Televisionin tuottamien televisiosarjojen puolella hahmon omassa Netflix-sarjassa Daredevil (2015–2018).
Hän esiintyi myös Netflix-sarjassa The Defenders (2017), jossa hän liittoutui Jessica Jonesin, Luke Cagen ja Rautanyrkin kanssa käydäkseen viimeiseen taisteluun Käden johtajia vastaan.
Hahmo teki ensiesiintymisensä Marvel Studiosin tuottamien MCU-medioiden puolella elokuvassa Spider-Man: No Way Home (2021), jossa hän toimi Peter Parkerin asianajajana, kun Parkeria syytettiin supersankarin maineen itselleen huijanneen Mysterion murhasta. Murdock onnistui saamaan syytteet kumottua, mutta suuri osa New Yorkin asukkaista piti yhä Parkeria syyllisenä.
Disney+-sarjassa She-Hulk: Attorney at Law (2022), hän toimi jaksossa ”Kurnun kuteet” supersankareiden pukusuunnittelija Luke Jacobsonin asianajajana oikeusjutussa, jossa Jennifer Walters taas toimi Jacobsonilta oman puvun saaneen Eugene Patilion asianajajana. Murdock ja Jacobson voittivat oikeustapauksen, mutta myöhemmin Murdock ja Walters päätyivät yhdessä Daredevilinä ja Hulktarena pysäyttämään rikolliseksi paljastuneen Patilion sekä viettämään yön yhdessä. Sarjan päätösjaksossa ”Kenen show tämä on?”, hän oli tulossa auttamaan Waltersia pysäyttämään Todd Phelpsin, mutta hänen saapuessaan paikalle, Phelps oli jo päihitetty. Tämän jälkeen Walters esitteli Murdockin sukulaisilleen.
Disney+-sarjassa Echo (2024), Daredevil nähdään vain yhdessä takaumakohtauksessa, kun hän oli aikoinaan kohdannut taistelussa Maya Lopezin.
Cox esiintyy myös hahmonsa uudessa Disney+-sarjassa Daredevil: Born Again (2025–).
Cox ääninäyttelee myös vaihtoehtoista versiota Daredevilistä Disney+-animaatiosarjassa Your Friendly Neighborhood Spider-Man (2025–), jossa hän suhtautui epäilevästi Norman Osborniin ja tunkeutui kerran jopa Oscorp-torniin ottamaan häen aikeistaan selvää. Normanille työskentelevä Hämähäkkimies yritti pysäyttää hänet, mutta epäonnistui. Myöhemmin paljastui, että yksi Oscorpin harjoittelijoista, Jeanne Focault, oli oikeasti Finesse, Daredevilin apuri.
Daredevil muissa medioissa > Videopelit

Marvel: Ultimate Alliance -pelissä Daredevil on yksi piilotetuista hahmoista, jonka pelaaja saa pelattavakseen keräämällä viisi Daredevil-figuuria.
Daredevil muissa medioissa > Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1989 | Rex Smith | The Trial of the Incredible Hulk |  |  |
| 1995 | Bill Smitrovich | Ihmeneloset |  |  |
| 1996 | Edward Albert | Hämähäkkimies |  |  |
| 2000 | Dee Bradley Baker |  |  | Spider-Man |
| 2003 | Ben Affleck |  | Daredevil |  |
| 2005 | Steve Blum |  |  | The Punisher |
| 2005 | David Kaye |  |  | Marvel Nemesis: Rise of the Imperfects |
| 2006 | Cam Clarke |  |  | Marvel: Ultimate Alliance |
| 2009, 2013 | Brian Bloom |  |  | Marvel: Ultimate Alliance 2 Marvel Heroes |
| 2015–2018, 2021–2022, 2024– | Charlie Cox | Daredevil The Defenders She-Hulk: Attorney at Law Echo Your Friendly Neighborhood Spider-Man Daredevil: Born Again | Spider-Man: No Way Home |  |
Aiheesta muualla

Ihmeiden aika-sivuston osuus Daredevilistä (Arkistoitu – Internet Archive)
Marvel-kustantamon kotisivujen osuus Daredevilistä (englanniksi)
| n k Musta Leski |
| --- | --- |
Hahmot:  Claire Voyant  Natasha Romanoff  Yelena Belova 
Sivuhahmot:  Daredevil  Nick Fury  Haukansilmä  Haukka  Maria Hill  Kapteeni Amerikka  Matkijalintu  Purppuradynamo  Rautamies  Talvisotilas 
Viholliset:  AIM  Damon Dran  Hydra  Femizonit  Madame Hydra  Punavartija  Urakoitsija 
Muut mediat:  Avengers Confidential: Black Widow & Punisher (2014)  Black Widow (2021) 
Aiheeseen liittyvät artikkelit: Punainen huone
Daredevil Hämähäkkimiehen animaatiosarjassa
Vihdanlammi

| Vihdanlammi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°17′06″N, 23°13′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sammunjoen valuma−alue‎ (35.18)
Laskuoja:  suo-oja Ruoholansuonojaan
Järvinumero:  35.183.1.008
Mittaustietoja
Pinnankorkeus:  113,6 m  
Pituus:  340 m  
Leveys:  90 m  
Rantaviiva:  0,746 km  
Pinta-ala:  2,031 ha  
Saaria:  ei saaria
 fiVihdanlammi 
Vihdanlammi on Pirkanmaalla Sastamalassa Sammaljoella sijaitseva järvi.
Maantiede

Vihdanlammin pinta-ala on 2,0 hehtaaria ja sen pituus on 350 metriä ja leveys 80 metriä. Se sijaitsee Vihdanlamminkorvessa jyrkkärinteisien mäen juurella. Mäen rinteet kohoavat yli 20 metriä vedenpinnan yläpuolelle. Järven rantaviiva on 0,75 kilometriä pitkä ja ranta on pääosin soista metsämaastoa. Rannan tuntumassa on pari loma-asuntoa, joille johtaa tie Ekojärveltä.
Vesistösuhteita

Vihdanlammi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Sammunjoen valuma-alueella (35.18). Järveen laskee muutama suo-oja. Järven luusua sijaitsee järven etelärannalla, josta saa alkunsa 4,3 kilometriä pitkä laskuoja, joka yhtyy Ruoholansuonojaan. Tämä oja muuttuu pian Sammaljoeksi. Järven vedenpinnan korkeus on 113,6 metriä mpy.
Historiaa

Vuosina 1855–1856 valmistuneessa Kalmbergin kartastossa järven nimi kirjoitettiin ”Wihdasjärvi” ja se on esitetty pienen suon keskellä sijaitsevana autiona erämaalampena. Vuoden 1930 Tyrvään seudun taloudellisessa kartassa se on nimetön suolampi. Vuonna 1961 julkaistussa peruskartassa on järven nimi nyt ”Vihtaslammi” ja soiden ojittaminen on kartassa päässyt alkuun Vihaslamminsuolla. Lammelle ei vieläkään tule tietä ja se on edelleen autiona.
PeTo-Jussit

| PeTo-Jussit |
| --- | --- |

Koko nimi:  PeTo-Jussit
Perustettu:  2004
Lakkautettu:  2013
Entiset nimet:  PeTo-Jussit   2004-
Kaupunki:  Seinäjoki
Kenttä:  Peräseinäjoen pesäpallostadion
Naisten sarjataso:  Superpesis
Värit:                

Naisten SM-mitalit
Hopeaa:  1 (2007)
Infobox OKVirheellinen NIMI-arvo: 
PeTo-Jussit (kirj. usein Petojussit), viralliselta nimeltään PeTo-Jussit ry, on entinen seinäjokelainen naisten pesäpallon erikoisseura. Sen edustusjoukkue pelasi Suomen korkeimmalla sarjatasolla eli Superpesiksessä.  Petojussien kotikenttä oli 500-katsojapaikkainen Peräseinäjoen pesäpallostadion, joka sijaitsee aivan Peräseinäjoen keskustassa, koulukeskuksen yhteydessä. Petojussien toiminta päätettiin lakkauttaa vuonna 2013 resurssipulan vuoksi.
Petojussit saavutti Superpesiksessä yhden hopeisen mitalin kaudella 2007. Runkosarjan Petojussit on voittanut kerran vuonna 2008. Eniten otteluita Petojusseissa on pelannut Sanna Alestalo 182 ottelullaan ollen samalla joukkueen kaikkien aikojen paras lyöjä runkosarjassa 218 lyödyllä juoksullaan. Petojussien kaikkien aikojen paras etenijä runkosarjassa on Elina Mäki 187 tuodulla juoksullaan.
Historia > Naisten pesäpallon erikoisseura Seinäjoelle: PeTo-Jussien perustaminen

PeTo-Jussit ry perustettiin 7. lokakuuta 2004 jatkamaan Seinäjoen Maila-Jussien ja vuonna 1927 perustetun Peräseinäjoen Toiveen naisten pesäpallotoimintaa naisten superin ja ykkössarjan sekä B-tyttöjen osalta. Seurojen naisjoukkueet yhdistyivät samalla kun Peräseinäjoki liittyi Seinäjokeen vuonna 2005. Näin ollen uusi seura sai PeTon paikan naisten Superpesiksestä. Ennen yhdistymistään Toive oli pelannut naisten pääsarjassa vuodesta 1998 saavuttaen mm. pronssia vuosina 2000 ja 2003. Yritysrekisteriin Petojussit kirjattiin 22. huhtikuuta 2005.
Historia > Uusi alku nuorella joukkueella

Kausi 2011 oli Petojusseille suurta muutoksen aikaa. Joukkueesta moni lopetti tai vaihtoi joukkuetta. Lukkari Maiju Ketosen lopettaminen ja muun muassa Elina Mäen siirtyminen Jyväskylään teki joukkueeseen suuren aukon jota tuli korvaamaan entistä nuorempia pelaajia. Nuoren joukkueen vaihtuvuus tuli sopivaan aikaan, kun sarjasta putoaminen estettiin koska sarjasta oli jo aiemmin luopunut joukkueita.
Pelinjohtajana kauden aloitti Lapuan Virkiän B-tytöissä vaikuttanut Jari Eteläaho, mutta hän jätti tehtävät jo neljän sarjakierroksen jälkeen. Tämän jälkeen viuhkaan tuli Esa Ankkuri. Kausi 2011 oli nuorelle joukkueelle muutoinkin todellinen tulikoe. Maiju Ketosen tilalla lukkarin tehtävää alkoi hoitamaan jo edelliskauden pudotuspeleissä häntä tuurannut, 15-vuotias Oona Huhtamäki. Kopparina toimineen Minna Eteläahon loukkaantuminen toi näytönpaikan Mirka Rintamäelle, joka onnistuikin kentällä hyvin. Hänet valittiin Tyttöjen Itä-Länsi-otteluun, jossa hänet palkittiin kentän parhaana pelaajana. Rintamäki palkittiin kauden päätteeksi myös Superpesiksen Vuoden tulokas-palkinnolla.
Kausi 2011 oli nuorelle joukkueelle kokonaisuudessaan vaikea ja joukkue olikin runkosarjan päättyessä sijalla 9 jääden kuusi pistettä viimeisimmästä pudotuspelipaikasta.
Kaudeksi 2012 Petojussien joukkue uudistui jälleen rajusti. Pelinjohtaja vaihtui jälleen ja tällä kertaa urakkaa alkoi hoitamaan Timo Rintamäki. Edellisellä kaudella palkittu Rintamäki siirtyi Ylihärmään ja kokonaisuudessaan Petojussien tammikuussa julkistamassa joukkueen rungossa kahdestatoista pelaajasta viisi pelasi edellisellä kaudella joukkueessa. Joukkueen nuoruus ja vaihtuvuus näkyi joukkueen otteissa kentällä, minkä johdosta joukkue hävisi useita otteluita virheiden seurauksena. Kausi 2012 alkoi ja päättyi Petojussien osalta voitokkaasti mutta kahden voitto-ottelun välissä oli 20 tappiollista sarjakierrosta minkä johdosta joukkue jäi ensimmäistä kertaa runkosarjan päätteeksi sarjataulukon peränpitäjäksi.
Historia > Ykköspesistä ja Suomensarjaa: Kakkosjoukkueen kausihistoria

Kakkosjoukkue pelasi seuran ensimmäisellä kaudella Ykköspesiksessä, jossa se sijoittui runkosarjassa kuudenneksi 18 pisteellään. Voitettuja otteluita oli 7 ja hävittyjä 11 juoksueron ollessa 193-194. Jatkopeleihin ei sääntöjen mukaan ole mahdollisuutta, jos samalla seuralla on yhtä korkeammalla sarjatasolla jo joukkue, joten pudotuspelejä ei kakkosjoukkueen osalta pelattu. Pelinjohtajina kakkosjoukkueella oli kaudella 2005 Jouni Sivunen ja Harri Heinäheimo.  Kakkosjoukkue luopui sarjapaikasta seuraavalle kaudelle pelaajapulan vuoksi.
Kaudelle 2007 kakkosjoukkue tuli taas kasaan ja joukkue lähti pelaamaan Suomensarjaan. Suomensarjassa joukkue pelasi Jussi Ketosen johtamana 14 ottelua joista joukkue voitti 9 ja hävisi kuusi. Otteluista tuli yhteensä 22 pistettä ja joukkue sijoittui lohkonsa viidenneksi, joka ei riittänyt nousukarsinotihin. Kuitenkin seuraavaksi kaudeksi tulleen sarjajärjestelmän muutoksen myötä joukkue pääsi mukaan naisten uuteen Ykköspesikseen.
Kaudella 2008 kakkosjoukkue pelasi Ykköspesiksessä 12 ottelua joista se hävisi kuusi ja voitti kuusi. 17 pisteellä ja juoksueron ollessa 117-142 joukkue sijoittui lohkossaan kolmanneksi, mutta vieläkään pudotuspelejä ei päästy pelaamaan. Kausi 2009 on toistaiseksi viimeinen kausi kakkosjoukkueella ja tuolloin joukkue saavutti Ykköspesiksen 14 runkosarjan ottelussaan 7 voittoa ja 7 häviötä. Pisteitä kauden aikana kertyi 18 ja se oikeutti viidenteen sijaan runkosarjassa. Kaudelle 2010 lähdettiin vielä pelaamaan B-tyttöjen juniori joukkueella, mutta joukkue jätti sarjan kesken.
Historia > Toiminnan loppuminen

Vuoden 2012 aikana Petojussien toiminta alkoi hiipua. Heikommin sujuneet kaudet ajoivat seuran tilanteeseen, jossa resurssi- ja toimijapula rajoittivat toimintaa. Joulukuussa 2012 Petojussien hallitus katsoi toimintansa kykenemättömäksi pääsarjassa Superpesiksessä ja luopui sarjapaikasta, hakien tosin Ykköspesispaikkaa. Paikka jäi saamatta ja seura teki päätöksen lopettaa toimintansa itsenäisenä seurana. Pesäpallotoiminta Peräseinäjoen alueella keskittyi näin ollen Peräseinäjoen Toiveella jonka alaisuuteen Petojussien B-tyttöjoukkue siirtyi kaudeksi 2013.
Palkinnot ja huomionosoitukset > Palkitut

Lyöjäkuningatar:
Susanna Ylä-Kero (2008)
Sanna Alestalo (2009)
Vuoden jokeri:
Sanna Alestalo (2009)
Vuoden lukkari:
Maiju Kangasluoma (2007)
Vuoden tulokas:
Mirka Rintamäki (2011)
Kultainen maila:
Sanna Alestalo (2009)
Palkinnot ja huomionosoitukset > Naisten Itä-Länsi-valinnat

Minna Alestalo (2006)
Elina Mäki (2006, 2007, 2008, 2009, 2010)
Leena Sippola (2006, 2012)
Mia Suominen (2007)
Niina Ylä-Autio (2007, 2008)
Salla Pollari (2008, 2009)
Sanna Alestalo (2009)
Minna Litmanen (2010)
Emmi-Kaisa Raitio (2010)
Tanja Vehniäinen (2010)
Petojussien kotikentät > Peräseinäjoen pesäpallostadion

Petojussit pelasi suurimman osan kotiotteluistansa Peräseinäjoen pesäpallostadionilla joka sijaitsee RitolaHallin läheisyydessä, Peräseinäjoen keskustassa. Kenttä on miesten viralliset mitat täyttävä ja siellä on muiden nykyaikaisten pesäpallokenttien tapaan hiekkatekonurmi, joka on asennettu vuoden 1998 aikana.
Yleisöennätys kentällä syntyi jatkosarjan ottelussa Tyrnävän Tempausta vastaan 18. elokuuta 2007, jolloin ottelua oli seuraamassa 951 katsojaa, mikä on samalla seuran yleisöennätys.
Tunnukset > Peliasu

Petojussit pelasi Superpesiksen ottelunsa yhdellä varsinaisella peliasulla sekä mainospaidoilla. Varsinaisen peliasun väritys on kokonaisuudessaan violetti-valko-sininen, jossa pelipaita on violetti valkoisilla hihansuilla. Kaulus ja aluspaita ovat valkoisia kuten myös kypärä. Pelihousut ovat pääväriltään violetit jossa oikean puolen lahjetta alapäin mentäessä alkaa valkoinen raidoitus. Housujen kyljet ovat valkoiset vaaleansinisillä reunuksilla.
Tunnukset > Logo

Petojussien logo syntyi yhdistelemällä yhdistyineiden seurojen logoja toisiinsa. Logossa etualalla oleva susi on peräisin PeTon logosta ja taustalla oleva salmiakkikuvio eli "Jussikuvio" on peräisin SMJ:ltä joka käyttää sitä peliasuissaan. Logon väritys ja teksti PeTo-Jussit on paranneltu yhteensopivammaksi kokonaisuuden kanssa.
PeTon logo joka esiintyy lähes samankaltaisena Petojussien logossa.
Petojussien logo (2004-2012)
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
B-tytöt: 
| B-tytöt |  Kultaa | 2009 | 1 |  |
| B-tytöt |  Hopeaa | 2010 | 1 |  |
| B-tytöt |  Pronssia | 2005 | 1 |  |
| Yhteensä: | Yhteensä: | Yhteensä: | 3 |  |
Petojussien junioritoimintaan kuuluu yksi juniorijoukkue, joka on B-ikäisten nuorten tyttöjen joukkue. Joukkue pelasi kaudella 2010 sekä Ykköspesiksessä ja Nuorten Superpesiksessä mutta se jätti Ykköspesis-paikan kesken kauden. Joukkuetta valmentaa Mikko Vainionpää. B-nuoria alemmat ikäluokat pelaavat kantaseuroissa Peräseinäjoen Toiveessa ja Seinäjoen Maila-Jusseissa.
Tilastot ja luettelot > Saavutukset

Petojussit pelasi 5 kauden aikana runkosarjassa 104 ottelua joista se voitti 72 ja hävisi 32 kertaa. Pisteitä Petojussit on saanut 205, eli 1,97 pistettä ottelua kohti. Juoksuero runkosarjaotteluissa on 924-493 (+431). Pudotuspeleissä ja karsintasarjassa joukkue on pelannut 46 ottelua, joista se on voittanut 26, pelannut tasan kerran ja hävinnyt 19 ottelua. Pisteitä jatkopeleissä joukkue on saanut 86 eli 1,87 pistettä ottelua kohti. Juoksuero pudotuspeleissä on 303-237 (+66).
Petojussien toistaiseksi ainoa mitali pääsarjassa on kaudelta 2007, kun joukkue saavutti kauden päätteeksi hopeisen mitalin häviten loppuottelusarjassa Kirittärille. Toinen saavutus pääsarjassa on kaudelta 2008 kun joukkue voitti runkosarjan.
Lisäksi Petojussit on saavuttanut ennen kauden alkua pelattavassa halliturnauksessa kerran SM-hopeaa kaudella 2006, sekä kolme kertaa SM-pronssia kausina 2008, 2009 ja 2010.
Tilastot ja luettelot > Pelinjohtajat naisten Superpesiksessä

Risto Ojanperä (2005-2007)
Tomi Niskanen (2008-2009)
Jari Mäkelä (2010)
Jari Eteläaho (2011)
Esa Ankkuri (2011)
Timo Rintamäki (2012)
Tilastot ja luettelot > Kapteenit naisten Superpesiksessä

Tiina Risku (2005)
Hanna Hautala (2006-2008)
Niina Ylä-Autio (2009)
Sanna Luoma (2010)
Leena Sippola (2011-2012)
Tilastot ja luettelot > Pelaajatilastoja

| Lyöjätilasto (runkosarja)> # | Lyöjätilasto (runkosarja)> Nimi | Lyöjätilasto (runkosarja)> LJ |
| --- | --- | --- |
| 1. | Sanna Alestalo | 218 |
| 2. | Maiju Ketonen | 114 |
| 3. | Susanna Ylä-Kero | 95 |
| 4. | Salla Pollari | 88 |
| 5. | Niina Sippola | 78 |
| 6. | Niina Ylä-Autio | 72 |
| Etenijätilasto (runkosarja)> # | Etenijätilasto (runkosarja)> Nimi | Etenijätilasto (runkosarja)> TJ | Etenijätilasto (runkosarja)>  |
| --- | --- | --- | --- |
| 1. | Elina Mäki | 187 |  |
| 2. | Minna Alestalo | 96 |  |
| 3. | Sanna Luoma | 92 |  |
| 4. | Niina Ylä-Autio | 75 |  |
| 5. | Salla Pollari | 72 |  |
| 6. | Sanna Alestalo | 67 |  |
| Ottelut> # | Ottelut> Nimi | Ottelut> O | Ottelut>  |
| --- | --- | --- | --- |
| 1. | Sanna Alestalo | 182 |  |
| 2. | Maiju Ketonen | 162 |  |
| 3. | Elina Mäki | 158 |  |
| 4. | Niina Ylä-Autio | 148 |  |
| 5. | Emilia Loukko | 122 |  |
| 6. | Salla Pollari | 120 |  |
Tilastot ja luettelot > Petojussien tilastot vuodesta 2005 > Edustusjoukkue

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit |  |  |  |  |  |  |  |  |  |  |  |
| Kausi | Sarja | O | V | T | H | 3p | 2p | tp | 1p | 0p | Juoksut | Y | P | Sija | O | V | T | H | 3p | 2p | tp | 1p | 0p | Juoksut | Y | P | Sija | Lähde |  |  |  |  |  |  |  |  |  |  |  |
| 2005 | Superpesis | 20 | 5 | 0 | 15 | 2 | 3 | 0 | 5 | 10 | 95–141 | 288 | 17 | 9. | 6 | 5 | 0 | 1 | 3 | 2 | 0 | 0 | 1 | 56-26 | 133 | 16 | 10. |  |  |  |  |  |  |  |  |  |  |  |  |
| 2006 | Superpesis | 20 | 15 | 0 | 5 | 9 | 6 | 0 | 2 | 3 | 209–111 | 323 | 41 | 4. | 11 | 4 | 0 | 7 | 2 | 2 | 0 | 3 | 4 | 71–67 | 366 | 13 | 4. |  |  |  |  |  |  |  |  |  |  |  |  |
| 2007 | Superpesis | 20 | 15 | 0 | 5 | 12 | 3 | 0 | 2 | 3 | 210–84 | 438 | 44 | 3. | 13 | 8 | 1 | 4 | 3 | 5 | 1 | 2 | 2 | 77–64 | 580 | 23 | 2. |  |  |  |  |  |  |  |  |  |  |  |  |
| 2008 | Superpesis | 20 | 18 | 0 | 2 | 12 | 6 | 0 | 1 | 1 | 190–65 | 402 | 49 | 1. | 7 | 5 | 0 | 2 | 3 | 2 | 0 | 2 | 0 | 49–37 | 492 | 20 | 4. |  |  |  |  |  |  |  |  |  |  |  |  |
| 2009 | Superpesis | 24 | 19 | 0 | 5 | 14 | 5 | 0 | 2 | 3 | 220–92 | 445 | 54 | 3. | 9 | 4 | 0 | 5 | 4 | 0 | 0 | 2 | 3 | 50-43 | 492 | 14 | 4. |  |  |  |  |  |  |  |  |  |  |  |  |
| 2010 | Superpesis | 24 | 19 | 0 | 5 | 11 | 8 | 0 | 2 | 3 | 241-129 | 385 | 51 | 4. | 4 | 1 | 0 | 3 | 0 | 1 | 0 | 1 | 2 | 15-33 | 449 | 3 | 5. |  |  |  |  |  |  |  |  |  |  |  |  |
| 2011 | Superpesis | 22 | 4 | 0 | 18 | 4 | 0 | 0 | 2 | 16 | 94-265 | 238 | 14 | 9. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2012 | Superpesis | 22 | 2 | 0 | 20 | 1 | 1 | 0 | 3 | 17 | 91-317 | 184 | 8 | 11. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

| Yhteensä: | Yhteensä: | 172 | 97 | 0 | 75 | 65 | 32 | 0 | 19 | 56 | 1350-1204 |  | 278 |  | 50 | 27 | 1 | 22 | 15 | 12 | 1 | 10 | 12 | 318-270 |  | 89 |  |  |  |  |  |  |  |  |  |  |  |  |  |
Tilastot ja luettelot > Petojussien tilastot vuodesta 2005 > Kakkosjoukkue

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
Runkosarja
| Kausi | Sarja | O | V | T | H | 3p | 2p | tp | 1p | 0p | Juoksut | Y | P | Sija | Lähde |
| 2005 | Ykköspesis | 18 | 7 | 0 | 11 | 3 | 4 | 0 | 4 | 7 | 193-194 | 34 | 21 | 6. |  |
| 2007 | Suomensarja Länsilohko | 14 | 9 | 0 | 5 | 4 | 5 | 0 | 0 | 5 | 218-225 | 28 | 22 | 5. |  |
| 2008 | Ykköspesis Keskilohko | 12 | 6 | 0 | 6 | 4 | 2 | 0 | 1 | 5 | 117-142 | 38 | 17 | 3. |  |
| 2009 | Ykköspesis Keskilohko | 14 | 7 | 0 | 7 | 1 | 6 | 0 | 3 | 4 | 120-115 | 55 | 18 | 5. |  |

| Yhteensä: | Yhteensä: | 58 | 29 | 0 | 29 | 12 | 17 | 0 | 8 | 21 | 648-676 |  | 78 |  |  |
Tilastot ja luettelot > Petojussien tilastot vuodesta 2005 > B-tytöt

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit |  |  |  |  |  |  |  |  |  |  |  |
| Kausi | Sarja | O | V | T | H | 3p | 2p | tp | 1p | 0p | Juoksut | Y | P | Sija | O | V | T | H | 3p | 2p | tp | 1p | 0p | Juoksut | Y | P | Sija | Lähde |  |  |  |  |  |  |  |  |  |  |  |
| 2005 | Nuorten Superpesis | 8 | 6 | 0 | 2 | 4 | 2 | 0 | 0 | 2 | 94-106 | 67 | 16 | 4. | 10 | 7 | 0 | 3 | 2 | 5 | 0 | 1 | 2 | 76-78 | 131 | 17 | 3. |  |  |  |  |  |  |  |  |  |  |  |  |
| 2006 | Superpesis | 8 | 4 | 0 | 4 | 4 | 0 | 0 | 1 | 3 | 119-94 | 61 | 13 | 10. | 1 | 0 | 0 | 1 | 0 | 0 | 0 | 1 | 0 | 12-14 | 0 | 1 | 10. |  |  |  |  |  |  |  |  |  |  |  |  |
| 2007 | Superpesis | 10 | 10 | 0 | 0 | 7 | 3 | 0 | 0 | 0 | 279-55 | 26 | 27 | 2. | 13 | 6 | 0 | 7 | 5 | 1 | 0 | 1 | 4 | 154-135 | 95 | 18 | 4. |  |  |  |  |  |  |  |  |  |  |  |  |
| 2008 | Superpesis | 10 | 9 | 0 | 1 | 9 | 0 | 0 | 0 | 1 | 138-33 | 65 | 27 | 2. | 15 | 8 | 0 | 7 | 3 | 5 | 0 | 2 | 5 | 128-103 | 106 | 17 | 4. |  |  |  |  |  |  |  |  |  |  |  |  |
| 2009 | Superpesis | 14 | 14 | 0 | 0 | 13 | 1 | 0 | 0 | 0 | 317-39 | 73 | 41 | 1. | 13 | 10 | 0 | 3 | 8 | 2 | 0 | 3 | 0 | 170-72 | 163 | 31 | 1. |  |  |  |  |  |  |  |  |  |  |  |  |
| 2010 | Superpesis Lohko D | 12 | 11 | 0 | 1 | 7 | 4 | 0 | 1 | 0 | 302-86 | 55 | 30 | 2. | 14 | 10 | 0 | 4 | 5 | 5 | 0 | 2 | 2 | 146-103 | 160 | 26 | 2. |  |  |  |  |  |  |  |  |  |  |  |  |
| 2011 | Superpesis Lohko C | 12 | 3 | 0 | 9 | 2 | 1 | 0 | 3 | 6 | 115-162 | 52 | 11 | 5. |  |  |  |  |  |  |  |  |  |  |  |  | 2. |  |  |  |  |  |  |  |  |  |  |  |  |

| Yhteensä: | Yhteensä: | 74 | 55 | 0 | 17 | 46 | 11 | 0 | 5 | 11 | 1364-575 |  | 165 |  | 66 | 41 | 0 | 25 | 23 | 18 | 0 | 10 | 13 | 686-505 |  | 110 |  |  |  |  |  |  |  |  |  |  |  |  |  |